Una de les línies d'actuació de l'acció del Govern és la simplificació de les estructures organitzatives, per tal d'agilitar i flexibilitzar l'organització de l'Administració de la Generalitat.
Amb aquesta finalitat es creu necessari suprimir tots aquells òrgans col·legiats que han finalitzat les funcions que se'ls van encomanar o que, simplement, han esdevingut innecessaris, ja que la tasca que tenien assignada la pot portar a terme un altre òrgan o organisme de l'Administració de la Generalitat.
Aquest Decret s'emmarca dins la necessitat d'optimitzar l'estructura i els recursos de l'Administració de la Generalitat i d'afavorir una actuació d'aquesta més àgil, eficaç i eficient.
En virtut d'això, atès el que disposa la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, a proposta del conseller de Governació i Administracions Públiques, i d'acord amb el Govern,
Comissió assessora sobre la publicitat de serveis i productes de salut regulada a l'Ordre de 6 de febrer de 1996, per la qual es crea la Comissió assessora sobre la publicitat de serveis i productes de salut.
Comissió del Grup de Treball en matèria de medicines no convencionals regulada a la Resolució de 16 de juliol de 1999, per la qual es crea un grup de treball en matèria de medicines no convencionals.
Consell Assessor sobre la Utilització Terapèutica de l'Eritropoetina Humana Recombinant regulat a l'Ordre de 5 de juliol de 1995, d'adaptació del Consell assessor sobre la utilització terapèutica de l'eritropoetina humana recombinant a l'estructura i l'organització del Servei Català de la Salut.
Comitè d'Experts en Productes Alimentosos i Alimentaris regulat a l'Ordre de 12 de juny de 1980, per la qual es crea el Comitè d'Experts en Productes Alimentosos i Alimentaris com a òrgan consultiu del Departament de Sanitat i Seguretat Social.
Consell Assessor sobre la Salut Dental a Catalunya regulat a la Ordre de 19 de desembre de 1985, de creació del Consell Assessor sobre la Salut Dental a Catalunya i a la Ordre de 12 de novembre de 1991, de modificació parcial de la composició del Consell Assessor sobre la salut dental a Catalunya, creat per l'Ordre de 19 de desembre de 1985.
Consell Assessor sobre Hipertensió Arterial i el Comitè Tècnic del Consell Assessor sobre Hipertensió Arterial regulats a l'Ordre de 15 d'octubre de 1984, de creació del Consell Assessor sobre la Hipertensió Arterial a Catalunya i a l'Ordre de 6 de març de 1985, per la qual es modifica la de 15 d'octubre de 1984, de creació del Consell Assessor sobre la Hipertensió Arterial.
Equip Tècnic del Programa d'Informació sobre el Tabaquisme regulat a l'article segon de l'Ordre de 18 de gener de 1983, aprovant el Programa d'Informació sobre el Tabaquisme.
Comitè d'Experts en Drogodependències regulat a l'Ordre d'1 de juliol de 1988, per la qual es crea el Comitè d'Experts en Drogodependències.
Comissió mixta de seguiment de l'assistència religiosa catòlica en els centres de la XHUP regulat a l'Ordre de 10 de desembre de 1986, per la qual es disposa la publicació de l'acord de creació de la Comissió Mixta de seguiment de l'assistència religiosa catòlica en els Centres de la Xarxa Hospitalària d'Utilització Pública.
b) Del Departament de Comerç, Turisme i Consum:
Consell Assessor de Turisme de la Generalitat de Catalunya regulat al Decret 177/1989, de 3 de juliol, de reestructuració del Consell de Turisme de la Generalitat de Catalunya.
Consell de Reformes de la Llar regulat a la Resolució TIC/3521/2003, de 14 d'octubre, per la qual es crea el Consell de Reformes a la Llar i els seus consells sectorials.
Consell d'Entitats de Formació no Reglada de Catalunya regulat a la Resolució TIC/1482/2003, de 9 de maig, per la qual es crea el Consell d'Entitats de Formació no Reglada de Catalunya.
Consell de l'Automòbil de Catalunya regulat a la Resolució TIC/1481/2003, de 23 d'abril, per la qual es crea el Consell de l'Automòbil de Catalunya i els seus consells sectorials.
Disposicions derogatòries.1 Resten derogades les disposicions següents:
Decret 177/1989, de 3 de juliol, de reestructuració del Consell de Turisme de la Generalitat de Catalunya.
Ordre de 12 de juny de 1980, per la qual es crea el Comitè d'Experts en Productes Alimentosos i Alimentaris com a òrgan consultiu del Departament de Sanitat i Seguretat Social.
Article 2 de l'Ordre de 18 de gener de 1983, aprovant el Programa d'Informació sobre el Tabaquisme.
Ordre de 15 d'octubre de 1984, de creació del Consell Assessor sobre la Hipertensió Arterial a Catalunya.
Ordre de 6 de març de 1985, per la qual es modifica la de 15 d'octubre de 1984, de creació del Consell Assessor sobre la Hipertensió Arterial.
Ordre de 19 de desembre de 1985, de creació del Consell Assessor sobre la Salut Dental a Catalunya.
Ordre de 10 de desembre de 1986, per la qual es disposa la publicació de l'acord de creació de la Comissió Mixta de seguiment de l'assistència religiosa catòlica en els Centres de la Xarxa Hospitalària d'Utilització Pública.
Ordre d'1 de juliol de 1988, per la qual es crea el Comitè d'Experts en Drogodependències.
Ordre de 12 de novembre de 1991, de modificació parcial de la composició del Consell Assessor sobre la salut dental a Catalunya, creat per l'Ordre de 19 de desembre de 1985.
Ordre de 5 de juliol de 1995, d'adaptació del Consell assessor sobre la utilització terapèutica de l'eritropoetina humana recombinant a l'estructura i l'organització del Servei Català de la Salut.
Ordre de 6 de febrer de 1996, per la qual es crea la Comissió assessora sobre la publicitat de serveis i productes de salut.
Resolució de 16 de juliol de 1999, per la qual es crea un grup de treball en matèria de medicines no convencionals.
Resolució TIC/3521/2003, de 14 d'octubre, per la qual es crea el Consell de Reformes a la Llar i els seus consells sectorials.
Resolució TIC/1482/2003, de 9 de maig, per la qual es crea el Consell d'Entitats de Formació no Reglada de Catalunya.
Resolució TIC/1481/2003, de 23 d'abril, per la qual es crea el Consell de l'Automòbil de Catalunya i els seus consells sectorials..2 Queden derogades totes les disposicions del mateix rang o inferior que s'oposin al que estableix aquest Decret o que el contradiguin.